217.06 REGOLAMENTI DWAR IR-RIJUNIFIKAZZJONI TAL-FAMILJI L-AVVIŻ LEGALI 150 tal-2007, kif emendat bl-Avviż Legali 148 tal-2017. L-AVVIŻ LEGALI 150 tal-2007, kif emendat bl-Avviż Legali 148 tal-2017. Taqsima I Preliminari 1. Titolu u skop. (1) It-titolu ta’ dawn ir-regolamenti hu Regolamenti dwar dwar ir-Rijunifikazzjoni tal-Familji. (2) L-iskop ta’ dawn ir-regolamenti hu biex jimplimenta d-dispożizzjonijiet tad-Direttiva tal-Unjoni Ewropea 2003/86/KE fuq id-dritt għar-rijunifikazzjoni tal-familja. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "ċittadin ta’ pajjiż terz " tfisser persuna li ma tkunx ċittadin tal-Unjoni; " id-Direttur " tfisser id-Direttur għaċ-ċittadinanza u Affarijiet ta’ Espatrijazzjoni; "garanti" tfisser ċittadin ta’ pajjiż terz li jkun leġittimament joqgħod f’Malta u li japplika biex il-membri tal-familja tiegħu jingħaqdu miegħu bil-għan tar-rijunifikazzjoni tal-familja; "minuri " tfisser persuna li ma tkunx għalqet l-età ta’ tmintax-il sena; "paga medja " tfisser il-paga sħiħa medja fis-sena pubblikata mill-Uffiċċju Nazzjonali tal-Istatistika fis-Survey tal-Forza tax-Xogħol; " permess ta’ residenza " tfisser permess maħruġ taħt l-artikolu 4A tal-Att dwar l-Immigrazzjoni, u partikolarment tfisser awtorizzazzjoni ta’ kull xorta li tagħti d-dritt ta’ residenza fit-territorju ta’ Malta lil ċittadin ta’ pajjiż terz li ma jkunx dipendenti fuq ċittadin tal-Unjoni; Kap. 217. Kap. 217. "rijunifikazzjoni tal-familja " tfisser id-dħul ġewwa Malta, u r-residenza f’Malta, mill-membri tal-familja ta’ ċittadin ta’ pajjiż terz li jkun leġittimament joqgħod f’Malta sabiex tiġi priservata dik il-familja, kemm jekk ir-relazzjoni familjari tkun seħħet qabel jew wara d-dħul tar-residenti. Taqsima II Applikazzjoni għar-Rijunifikazzjoni tal-Familja 3. (1) Il-garanti jkollu jedd japplika għar-rijunifikazzjoni tal-familja bla ħsara għal dawn il-kondizzjonijiet li ġejjin: (a) jekk il-membri tal-familja tiegħu jkunu ċittadini ta’ pajjiż terz; u (b) jekk ikollu permess ta’ residenza validu għal perjodu minimu ta’ sena; u (ċ) ikollu prospetti raġonevoli li jikseb id-dritt ta’ residenza permanenti. (2) Il-garanti ma jkollux jedd japplika għar-rijunifikazzjoni tal-familja jekk huwa jkun- (a) applika għar-rikonoxximent ta’ status ta’ rifuġjat u ma tkunx għadha ttieħdet deċiżjoni dwar l-applikazzjoni tiegħu; (b) awtorizzat joqgħod f’Malta abbażi ta’ protezzjoni temporanja jew ikun qiegħed jistenna deċiżjoni dwar dan; (ċ) awtorizzat joqgħod f’Malta abbażi ta’ forma ta’ protezzjoni sussidjarja jew ikun qiegħed jistenna deċiżjoni dwar dan. Taqsima III Membri tal-Familja 4. (1) Bla ħsara għad-dispożizzjonijiet tat-Taqsima V u tar-regolamenti 18, 19 u 20, id-Direttur għandu jawtorizza d-dħul u r-residenza ta’ dawn il-membri tal-familja li ġejjin: (a) il-konjuġi tal-garanti li jkollu jew ikollha wieħed u għoxrin sena jew aktar: Iżda fil-każ ta’ żwieġ poligamu, meta l-garanti diġà jkollu konjuġi tgħix miegħu jew konjuġi jgħix magħha f’Malta, id-Direttur m’għandux jawtorizza r-rijunifikazzjoni tal-familja ta’ konjuġi oħra jew ieħor; (b) it-tfal minuri mhux miżżewġin tal-garanti u tal-konjuġi tiegħu, inkluż i tfal adottati b’mod rikonoxxut mil-liġi ta’ Malta; (ċ) it-tfal minuri mhux miżżewġin, inkluż i tfal adottati, tal-garanti jew tal-konjuġi tiegħu, skond il-każ, meta l-garanti jew il-konjuġi jkollhom il-kustodja u t-tfal ikunu dipendenti minnu. (2) Fil-każ ta’ tfal li jkollhom il-kustodja tagħhom maqsuma bejn il-garanti u l-konjuġi tiegħu jew tagħha, id-Direttur jista’ jawtorizza r-rijunifikazzjoni tagħhom, sakemm il-parti l-oħra li jkollha parti fil-kustodja tkun tat il-kunsens tiegħu jew tagħha. (3) Id-dispożizzjonijiet tas-sub regolament (1)(b) ma għandhomx japplikaw fil-każ ta’ tfal ta’ rifuġjati inkluż tfal adottati tal-isponsor Id-dispożizzjonijiet tas-sub regolament (1)(bfejn l-isponsor għandu l-kustodja u t-tfal huma dipendenti fuqu, filwaqt li d-dispożizzjonijiet tas-sub regolament (2) ma għandhomx japplikaw fil-każ ta’ tfal l il-kustodja tagħhom hija kondiviża, minkejja li l-parti l-oħra li għandha l-kustodja tat il-kunsens tagħha. Taqsima IV Preżentata u Eżami tal-Applikazzjoni 5. Preżentata tal-applikazzjoni. (1) Applikazzjoni għad-dħul u r-residenza għandha tiġi ppreżentata lid-Direttur mill-garanti. (2) Il-garanti ma jistax jippreżenta applikazzjoni għar-rijunifikazzjoni tal-familja qabel ma kien legalment joqgħod f’Malta għal perjodu minimu ta’ tnax-il xahar. 6. Prova dokumentarja. L-applikazzjoni għar-rijunifikazzjoni tal-familja għandu jkollha magħha prova dokumentarja tal-konnessjoni familjari tagħhom u tal-konformità mal-kondizzjonijiet stipulati fir-regolamenti 4, 11, 12 u 13 kif ukoll kopji ċertifikati ta’ dokumenti tal-ivvjaġġar tal-membri tal-familja. 7. Sabiex jikseb prova li jkun hemm konnessjoni familjari, id-Direttur jista’ jiddeċiedi li jagħmel intervisti mal-garanti u mal-membri tal-familja tiegħu u jmexxi investigazzjonijiet oħra li jistgħu jkunu meħtie [a. 8. Applikazzjoni minn barra minn Malta. L-applikazzjoni għandha tiġi ppreżentata mill-garanti u tkun eżaminata mid-Direttur meta l-membri tal-familja jkunu joqogħdu barra minn Malta: Iżda f’ċirkostanzi adatti, id-Direttur jista’ jaċċetta applikazzjoni li tiġi ppreżentata filwaqt li l-membri tal-familja jkunu diġà qegħdin Malta. 9. Notifikazzjoni tad-deċiżjoni. (1) Id-Direttur għandu jagħti lill-garanti, li jkun ippreżenta l-applikazzjoni għar-rijunifikazzjoni tal-familja, notifikazzjoni bil-miktub tad-deċiżjoni kemm jista’ jkun malajru f’kull każ mhux iżjed tard minn disa’ xhur mid-data meta tkun ġiet ippreżentata l-applikazzjoni: Iżda f’ċirkostanzi eċċezzjonali marbutin mal-komplessità tal-eżami tal-applikazzjoni, it-terminu msemmi f’dan is-subregolament jista’ jiġi mtawwal. (2) Id-Direttur għandu jagħti r-raġunijiet għad-deċiżjoni tiegħu jekk huwa jiċħad l-applikazzjoni. (3) Fil-każ li d-Direttur jonqos milli jagħti deċiżjoni fil-perjodu speċifikat fis-sub regolament (1), l-applikazzjoni għandha awtomatikament tingħadda għall-appell quddiem Bord tal-Appell dwar l-Immigrazzjoni skond ma hemm fir-regolament 22. 10. Minuri. Meta tkun qegħda tiġi eżaminata applikazzjoni, għandhom jitqiesu x’ikunu l-aħjar interessi ta’ tfal minuri. Taqsima V Ħtiġiet għall-Eżerċizzju tad-Dritt għar-Rijunifikazzjoni tal-Familja 11. Policy pubblika, sigurtà pubblika jew saħħa pubblika. (1) Id-Direttur jista’ jiċħad applikazzjoni għal dħul u residenza, jiċħad milli jġedded jew jirtira permess ta’ residenza tal-membri tal-familja għal raġunijiet ta’ policy pubblika, sigurtà pubblika jew saħħa pubblika. (2) Meta jkun qiegħed jieħu d-deċiżjoni rilevanti skond is-sub regolament (1), id-Direttur għandu jqis, minbarra d-dispożizzjonijiet tar-regolament 21, il-gravità jew it-tip ta’ reat kontra l-policy pubblika jew is-sigurtà pubblika li jsir mill-membru tal-familja, jew il-perikli li joħorġu minn dik il-persuna. (3) Ma jistax ma jingħatax tiġdid tal-permess ta’ residenza ta’ xi membru tal-familja, u ma tistax tiġi ordnata t-tneħħija minn Malta mid-Direttur minħabba biss f’xi mard jew disabilità mġarrba wara l-ħruġ tal-permess ta’ residenza. 12. Prova li tiġi ppreżentata flimkien ma’ l-applikazzjoni. Emendat: A.L.148 tal-2017. Meta l-garanti jkun qiegħed jippreżenta applikazzjoni għar-rijunifikazzjoni tal-familja, huwa għandu jġib prova li jkollu- (a) dokumenti li jaffermaw il-konnessjoni familjari li jkollu mal-persuni li jkunu fil-mertu tal-applikazzjoni; (b) akkomodazzjoni li titqies bħala normali għal familja komparabbli f’Malta u li tkun konformi ma’ livelli ġenerali ta’ saħħa u sigurtà kif ikunu fis-seħħ f’Malta; (ċ) assigurazzjoni għal kontra l-mard għar-rigward ta’ kull riskju kemm għalih innifsu kemm għall-membri tal-familja tiegħu; (d) riżorsi stabbli u regolari li jkunu suffiċjenti biex iżomm lil u nnifsu u l-membri tal-familja tiegħu mingħajr ma jirrikorru għas-sistema ta’ assistenza soċjali f’Malta u li tkun ekwivalenti għal, mill-inqas, il-paga medja f’Malta, b’żjieda ta’ għoxrin fil-mija oħra fi dħul jew riżorsi għal kull membru tal-familja li dwar u tkun qegħda issir l-applikazzjoni għar-rijunifikazzjoni: Iżda l-benefiċċji jew assistenza li titħallas taħt l-Att dwar is-Sigurtà Soċjali jew taħt kwalunkwe leġislazzjoni nazzjonali oħra, li l-isponsor huwa intitolat li jitlob bħala assistenza speċjali sabiex ikopri spejjez eċċezzjonali, essenzjali għall-għajxien tiegħu, determinati individwalment, rimborż ta’ taxi maħruġa fuq id-dħul tiegħu, jew xi miżuri ta’ appoġġ tad-dħul oħra, għandhom jitqiesu bħala parti mir-riżorsi stabbli tiegħu: Iżda wkoll fejn il-kondizzjonijiet relatati mar-riżorsi stabbli msemmija f’dan is-subregolament ma jintlaħqux mill-isponsor, id-Direttur għandu jikkunsidra ċ-ċirkostanzi rilevanti kollha u jekk ikun hemm raġunijiet ġustifikati li jsirhekk, id-Direttur għandu jaċċetta l-ammont dikjarat mit-talis ponsor bħala konformi mal-kondizzjonijiet stipulati f’dan ir-regolament. 13. Qagħda leġittima preċedenti. Id-Direttur m’għandux jippermetti lill-membri tal-familja tal-garanti jingħaqdu miegħu f’Malta kemm-il darba huwa ma jkunx qagħad leġittimament f’Malta għal perjodu ta’ sentejn: Iżda f’ċirkostanzi eċċezzjonalid-Direttur jista’ jippermetti lill-membri tal-familja jingħaqdu mal-garanti f’Malta qabel dak il-perjodu ta’ sentejn. Taqsima VI Dħul u Residenza tal-Membri tal-Familja 14. Kif applikazzjoni tiġi aċċettata. (1) Malli l-applikazzjoni għar-rijunifikazzjoni tal-familja tkun ġiet aċċettata, id-Direttur għandu jawtorizza d-dħul tal-membru jew membri tal-familja li kienu jiffurmaw il-mertu tal-applikazzjoni, u għandha tingħata kull faċilità lill-persuni konċernati biex tinkiseb kull visa meħtie [a. (2) Il-membri tal-familja għandhom jingħataw l-ewwel permess ta’ residenza li jkun tal-anqas idum għal sena u li jkun jista’ jiġġedded: Iżda ż-żmien tal-permessi ta’ residenza mogħtijin lill-membri tal-familja tal-garanti m’għandux, fil-prinċipju, jestendi għal perjodu itwal mid-data tal-iskadenza tal-permess ta’ residenza li jkollu l-garanti. (3) Il-garanti u l-membri tal-familja jistgħu jkunu meħtieġa jattendu, u jtemmu b’suċċess, korsijiet fl-ilsien Malti. 15. Jeddijiet tal-membri tal-familja. Il-membri tal-familja tal-garanti jkollhom jedd, bl-istess mod bħall-garanti, li: (a) jkollhom aċċess għall-edukazzjoni; (b) jkollhom aċċess għal impjieg u attività ta’ persuna li taħdem għal rasha: Iżda meta l-garanti jkollu aċċess għal impjieg u attività ta’ persuna li taħdem għal rasha mingħajr il-ħtieġa għal valutazzjoni tas-sitwazzjoni fis-suq tax-xogħol, dawk il-membri tal-familja ma jkollhom x jedd għal aċċess bl-istess mod bħall-garanti għall-ewwel tnax-il xahar wara l-wasla tagħhom f’Malta u għal dak il-perjodu ta’ tnax-il xahar wara l-wasla tagħhom, l-aċċess li jkollhom għal impjieg jew attività ta’ persuna li taħdem għal rasha għandu jkun soġġett għal valutazzjoni tas-sitwazzjoni fis-suq tax-xogħol f’Malta u l-ħtieġa ta’ liċenza għall-impjieg; (ċ) jkollhom aċċess għal gwida vokazzjonali, taħriġ inizjali u ulterjuri u taħriġ mill-ġdid. 16. Jedd għal permess ta’ residenza awtonomu. (1) Meta jiskadi l-perjodu ta’ ħames snin residenza f’Malta u sakemm il-membru tal-familja ma jkunx ingħata permess ta’ residenza għal raġunijiet li ma jkunux dawk tar-rijunifikazzjoni tal-familja, il-konjuġi jew it-tifel jew tifla li jkun laħaqetà maġġuri jkollu jedd, wara li jagħmel applikazzjoni, għal permess ta’ residenza awtonomu: Iżda, fil-każ ta’ żwieġ li jfalli, id-Direttur jista’ jillimita l-għoti ta’ dak il-permess lill-konjuġi biss. (2) Il-permess ta’ residenza awtonomu huwa validu għal perjodu ta’ sena u jkun jista’ jiġġedded. (3) Matul il-perjodu ta’ ħames snin imsemmi fis-sub regolament (1), assenza temporanja minn Malta m’għandhiex tinterrompi lil dak il-perjodu u din l-assenza ma għandhiex titqies fil-kumpilazzjoni ta’ dak il-perjodu meta l-perjodi ta’ assenza jkunu iqsar minn sitt xhur konsekuttivi u ma jkunux jeċċedu t-total ta’ għaxar xhur il-perjodu ta’ ħames snin: Iżda għal raġunijiet eċċezzjonali ta’ xorta temporanja, id-Direttur jista’ jikkunsidra perjodu ta’ assenza itwal bħala wieħed li ma jinterrompix dak il-perjodu ta’ ħames snin. 17. Jedd għal permess ta’ residenza awtonomu f’ċirkostanzi partikolarment diffiċli. Sostitwit: A.L.148 tal-2017. (1) Id-Direttur għandu joħroġ permess ta’ residenza awtonomu lill-armlażarmel, it-tfal minorenni u lit-tifel li laħaq l-età maġġuri fil-każ tal-mewt tal-isponsor wara li jkun kiseb permess ta’ residenza għal raġunijiet ta’ rijunifikazzjoni tal-familja. (2) Id-Direttur għandu joħroġ permess ta’ residenza awtonomu lil persuna li, wara li daħlet Malta fuq il-bażi ta’ permess ta’ rijunifikazzjoni tal-familja, tkun sussegwentement tinstab f’ċirkostanzi partikolarment diffiċli wara tħassir taż-żwieġu ċirkostanzi diffiċli simili oħra bħal vjolenza domestika kontra l-konjugi u t-tfal, iż-żwiġijiet sfurzati u r-ritorn sfurzat mill-isponsor tal-membri tal-familja għall-pajjiż ta’ oriġini. 18. Rifjut, irtirar jew ċħid milli jiġi mġedded permess ta’ residenza ta’ familja. Id-Direttur jista’ jirrifjuta applikazzjoni għal dħul u residenza għall-finijiet ta’ rijunifikazzjoni tal-familja, jew jirtira jew jiċħad milli jġedded permess ta’ residenza ta’ membru tal-familja, f’dawn iċ-ċirkostanzi li ġejjin: (a) meta l-kondizzjonijiet stipulati b’dawn ir-regolamenti ma jkunux, jew ma jibqgħux jiġu aktar, sodisfatti: Iżda, meta jkun qiegħed jiġi mġedded il-permess ta’ residenza, għandhom jiġu kkunsidrati l-kontribuzzjonijiet tal-membri tal-familja lejn il-qligħ domestiku meta l-garanti jonqos milli jġib prova li huwa jkollu r-riżorsi suffiċjenti msemmija fir-regolament 12(d) mingħajr ma jirrikorri għas-sistema ta’ assistenza soċjali; (b) meta l-garanti u l-membri tal-familja tiegħu ma jkunux jgħixu, jew ma jkunux għadhom aktar jgħixu, f’relazzjoni tassew maritali jew familjari; (ċ) meta jinsab li l-garanti jkun diġà miżżewwe; (d) meta jintwera li r-rijunifikazzjoni tal-permess familjari kien ibbażat fuq informazzjoni falza jew qarrieqa, dokumenti foloz jew falsifikati, jew miksub in xort’oħra bifrodi; u (e) meta jintwera li ż-żwieġ jew l-adozzjoni li jkunu jiffurmaw il-mertu tal-applikazzjoni għar-rijunifikazzjoni tal-familja jkun unikament sar għall-finijiet sabiex il-persuna konċernata tkun tista’ tidħol jew tirrisjedi ġewwa Malta. 19. Id-Direttur jista’ jirtira jew jirrifjuta milli jġedded il-permess ta’ residenza ta’ membru tal-familja meta l-garantijtemmir-residenza tiegħu u l-membru tal-familja ma jkunx għadu beda jgaw di dritt ta’ residenza awtonomu taħt ir-regolamenti 16 u 17. 20. Jistgħu jsiru verifiki u spezzjonijiet speċifiċi. Id-Direttur jista’ jagħmel verifiki u spezzjonijiet speċifiċi meta jkun hemm tassew suspett li jkun hemm xi frodi jew żwieġ jew adozzjoni għall-konvenjenza skond ma hemm imfisser fir-regolament 18(d) u (e Id-Direttur jista’ jagħmel verifiki u spezzjonijiet speċifiċi meta jkun hemm tassew suspett li jkun hemm xi frodi jew żwieġ jew adozzjoni għall-konvenjenza skond ma hemm imfisser fir-regolament 18(d). Jistgħu jsiru wkoll verifiki speċifiċi meta jsir it-tiġdid tal-permessi ta’ residenza tal-membri tal-familja. 21. Kif jitqiesu r-relazzjonijiet familjari. Qabel ma jsir ir-rifjut ta’ applikazzjoni, li tirtira jew tirrifjuta milli ġġedded permess ta’ residenza jew tiddeċiedi li tordna t-tneħħija tal-garanti jew tal-membri tal-familja tiegħu, id-Direttur għandu jqis sew in-natura u s-solidità tal-konnessjonijiet familjari tal-persuna u għalkemm żmien kienet residenti f’Malta u jekk ikunx hemm rabtiet familjari, kulturali u soċjali mal-pajjiż ta’ oriġini mnejn tkun ġejja dik il-persuna. 22. Dritt ta’ appell. Il-garanti u l-membri tal-familja tiegħu għandhom id-dritt jappellaw quddiem il-Bord tal-Appell dwar l-Immigrazzjoni kontra deċiżjoni meħuda mid-Direttur fejn jirrifjuta applikazzjoni għar-rijunifikazzjoni tal-familja jew miċħuda milli jġedded permess ta’ residenza jew jirtirah. Taqsima VII Rijunifikazzjoni tal-Familja tar-Rifuġjati 23. Din fit-Taqsima għandha tapplika għar-rijunifikazzjoni tal-familja ta’ rifuġjati rikonoxxuti mill-Kummissarju għar-Refuġjati skont l-Att dwar ir-Rifuġjati. 24. Id-Direttur għandu jawtorizza d-dħul u r-residenza tal-membri tal-familja ta’ rifuġjati msemmija fir-regolament 4: Iżda jekk ir-rifuġjat huwa minorenni mhux akkumpanjat, id-Dirett u r- (a) għandu jawtorizza d-dħul u r-residenza għall-finijiet ta’ rijunifikazzjoni tal-familja ta’ qraba tal-ewwel grad tiegħu fil-linja diretta tal-axxendenti; (b) jista’ jawtorizza d-dħul u r-residenza għall-fini ta’ rijunifikazzjoni tal-familja tal-gwardjan legali tiegħu jew xi membru ieħor tal-familja, fejn ir-rifuġjat m’għandu ebda qraba fil-linja diretta tal-axxendenti jew tali qraba ma jistgħux jiġu rintraċċati. 25. Applikazzjoni għal dħul u residenza għall-membri tal-familja ta’ rifuġjat li r-relazzjoni familjari tkun bdiet qabel id-data tad-dħul tagħhom f’Malta, jew dik l-applikazzjoni tkun ġiet ippreżentata fi kwalunkwe data wara li jiġu mogħtija l-istatus ta’ rifuġjat, jew lir-relazzjoni familjari tkun ġiet stabbilita wara d-dħul tagħhom f’Malta għandha tiġi sottomessa skont fit-Taqsima IV; sakemm id-dispożizzjonijiet tar-regolament 5(2) m’għandhomx japplikaw fil-każ tagħhom: Iżda meta rifuġjat ma jistax jipprovdi xhieda dokumentarja uffiċjali tar-relazzjoni familjari, id-Direttur għandu jqis evidenza oħra u waqt l-eżami tal-applikazzjoni, id-Direttur għandu jikkonsulta mal-Kummissarju għar-Rifuġjati. 26. Evidenza li għandha titressaq mal-applikazzjoni. Mizjud: A.L.148 tal-2017. (1) Meta jippreżenta l-applikazzjoni għal rijunifikazzjoni tal-familja, ir-rifuġjat li r-relazzjoni familjari tkun bdiet minn qabel id-dħul tagħhom f’Malta m’għandux ikun meħtieġ li jipprovdi evidenza dokumentarja kif previst fir-regolament 12(b), (ċ) u (d Meta jippreżenta l-applikazzjoni għal rijunifikazzjoni tal-familja, ir-rifuġjat li r-relazzjoni familjari tkun bdiet minn qabel id-dħul tagħhom f’Malta m’għandux ikun meħtieġ li jipprovdi evidenza dokumentarja kif previst fir-regolament 12(b), (ċ). (2) Ir-rekwiżiti tar-regolament 14(3) ma għandhomx japplikaw għall-membri tal-familja tal-imsemmirifuġjat, sakemm il-membri tal-familja tiegħu ma jkunux ġew awtorizzati jingħaqdu miegħu f’Malta. 27. Evidenza li għandha titressaq mal-applikazzjoni f’każijiet oħra. Mizjud: A.L.148 tal-2017. (1) Rifuġjati lir-relazzjoni familjari tkun bdiet wara d-data tal-għoti tal-istatus ta’ rifuġjat jew li l-applikazzjoni għal rijunifikazzjoni tal-familja ma tkunx ġiet sottomessa fi żmien perjodu ta’ tliet xhur wara l-għoti tal-istatus ta’ rifuġjat bħala familja għandhom jiġu meħtieġa li jipprovdu evidenza li huma għandhom- (a) akkomodazzjoni meqjusa bħala normali għal familja komparabbli f’Malta u li tissodisfa l-istandards ġenerali ta’ saħħa u sigurtà f’Malta; u (b) riżorsi stabbli u regolari li ma ġew miksuba mingħajr il-bżonn li jirrikorru għall-għajnuna soċjali ta’ Malta u li għandhom ikunu meqjusa bħala biżżejjed jekk ikunu ekwivalenti għall-paga minima statutorja f’Malta. (2) Id-dispożizzjonijiet tar-regolamenti 9 u 13 ma għandhomx japplikaw fir-rigward ta’ rifuġjati.